Hrvatsko narodno kazalište u Zagrebu

**Trg Republike Hrvatske 15 p.p. 257 10000 Zagreb, Hrvatska**

**OIB:** **10852199405**

**Tel/fax: ++ 385 – (0)1 – 4888 – 400/4888 – 404**

**http://www.hnk.hr/ e-mail: uredintendantice@hnk.hr**

**PREDMET**: Poziv na dostavu ponude za predmet nabave – usluge digitalnog tiskanja

Hrvatsko narodno kazalište pokrenulo je postupak jednostavne nabave te upućuje ovaj Poziv za dostavu ponude.

Sukladno čl. 12. stavku 1. i članku 15. Zakona o javnoj nabavi (Narodne novine broj 120/2016; dalje: ZJN 2016) za godišnju procijenjenu vrijednost nabave manju od 200.000,00 kuna za robu i usluge, odnosno 500.000,00 kuna za radove bez PDV-a (tzv. jednostavnu nabavu) naručitelj nije obvezan provoditi postupke javne nabave propisane Zakonom o javnoj nabavi. Za navedene predmete nabave, Naručitelj primjenjuje Pravilnik o provedbi postupaka jednostavne nabave, KLASA: 3948/1, od 13.05.2019. godine, koji je javno objavljen na internetskim stranicama Naručitelja.

# 1. OPIS PREDMETA NABAVE

**Predmet nabave:** Usluge digitalnog tiskanja **(**detaljno određena u Troškovniku koji se nalazi u prilogu ovog Poziva).

**Procijenjena vrijednost predmeta nabave**: 100.000,00 kn bez PDV-a

**Evidencijski broj nabave** –72/21

# 2. UVJETI NABAVE

**način izvršenja:** Ugovor o jednostavnoj nabavi, nakon kojega se za pojedinačne isporuke ispostavljaju narudžbenice od strane Naručitelja.

**rok isporuke:** ponuditelj se obvezuje izvršavati usluge po sklapanju ovog Ugovora i izdane narudžbenice. Izvršitelj se obvezuje izvršavati usluge koje su predmet ovog ugovora Naručitelju sukcesivno nakon sklapanja ovog Ugovora, po prethodno dostavljenoj narudžbenici u roku od (48) četrdeset i osam sati od preuzimanja predmeta usluge (stavaka troškovnika za koje se obavlja usluga). Rok izvršenja usluga može biti i kraći (unutar 24 sata) ili duži (preko 48 h), ukoliko to Naručitelj izričito zatraži, ali u svakom slučaju isti mora biti realan i moguć. Za neke stavke Troškovnika, Naručitelj je izričito u Troškovniku naveo koji se rokovi realizacije usluge (isporuke predmeta tiskanja) primjenjuju. Izvršitelj usluge je dužan primjenjivati navedene rokove. Naručitelj narudžbenicu dostavlja putem e-mail-a navedenog u Ponudbenom listu odabranog ponuditelja (Izvršitelju). Za usluge, koji nisu navedene u Troškovniku, a koji se realiziraju iz Objedinjenog iznosa (opisano u nastavku) Ponuditelj se obvezuje prije izdavanja narudžbenice poslati ponudu za navedene stavke. Naručitelj će izdavati zasebne narudžbenice za stavke koje su navedene u Troškovniku i za one stavke koje nisu navedene u Troškovniku.

U slučaju zakašnjenja s isporukom u skladu s prihvaćenom ponudom, Izvršitelj se obvezuje platiti ugovornu kaznu u visini od 1 % od vrijednosti izdane narudžbenice za svaki dan zakašnjenja. Maksimalni iznos ugovorne kazne ne smije prijeći iznos od 10% vrijednosti sklopljenog Ugovora.

**rok trajanja ugovora: 12 mjeseci**

**rok valjanosti ponude: 60** dana od dana otvaranja ponude

**mjesto izvršenja usluge:** Robu koja je predmet digitalnog tiskanja, Izvršitelj isporučuje na adresi naručitelja (Trg Republike Hrvatske 15).

**rok, način i uvjeti plaćanja:** Obračun i naplata vršiti će se nakon potpisom prihvaćenih računa od strane Naručitelja, a sve prema stvarno izvršenim količinama iz troškovnika.

Ponuditelj se obvezuje izdati samo jedan račun za sve naručene artikle i količine iz narudžbenice. Izvršitelj može robu s jedne narudžbenice dostavljati višekratno, te ispostavljati više otpremnica, ali izdaje samo jedan račun za sve artikle navedene u narudžbenici.

Sukladno odredbama Zakona o elektroničkom izdavanju računa u javnoj nabavi Naručitelj će počevši najkasnije od 1.7.2019. godine zaprimati isključivo elektroničke račune.

Ukoliko Izvršitelj pošalje papirnati račun, Naručitelj ga neće moći zaprimiti, a Izvršitelj se neće moći naplatiti za izvršene usluge.

Naručitelj se obvezuje u roku od trideset (30) dana od dana primitka neprijepornog odobrenog e-računa, izvršiti plaćanje u skladu s cijenama iz prihvaćene ponude Izvršitelja na račun Izvršitelja.

Temeljem članka 315. ZJN 2016, ukoliko tijekom trajanja ugovora koji će se sklopiti na temelju ovog postupka jednostavne nabave dođe do povećanih potreba za predmetom nabave (veći broj kazališnih, baletnih ili dramskih predstava za koji je potreban ovaj predmet nabave od planiranog), Naručitelj može naručiti, a Izvršitelj se obvezuje isporučiti veće količine od količina navedenih u Troškovniku, uz uvjet da ukupna plaćanja temeljem ugovora koji će se sklopiti s odabranim ponuditeljem ne mogu prijeći iznos od 110.000,00 HRK.

**cijena ponude:** Ponuda se dostavlja s cijenom u valuti HRK. Cijena je nepromjenjiva za cijelo vrijeme trajanja ugovora (1 godina). U cijenu ponude moraju biti uračunati svi troškovi i popusti, bez poreza na dodanu vrijednost, koji se iskazuje zasebno iza cijene ponude

**kriterij odabira ponude:** najniža cijena

**količine predmeta nabave:** Sukladno članku 4. stavku 1., alineji 2. Pravilnika o dokumentaciji o nabavi te ponudi u postupcima javne nabave (Narodne novine br. 65/2017; dalje: Pravilnik), Naručitelj je u ovom postupku jednostavne nabave odredio predviđenu (okvirnu) količinu stavaka troškovnika. Stvarno nabavljena količina stavka troškovnika može biti veća ili manja od predviđene. Ukupna plaćanja temeljem svih računa ne smiju prijeći iznos od 110.000,00 HRK. Naručitelj se ne obvezuje naručiti cjelokupnu količinu – sve stavke i količine stavaka u Troškovniku, a Izvršitelj ne može zahtijevati od naručitelja da realizira i fakturira sve stavke i sve količine navedene u Troškovniku. Naručitelj će usluge koje su predmet nabave naručivati sukladno svojim potrebama i mogućnostima, a ne sukladno količinama i stavkama iz Troškovnika.

**objedinjeni iznos:** Sukladno članku 4. stavku 4., 5. i 6. Pravilnika o dokumentaciji o nabavi te ponudi u postupcima javne nabave (NN 65/17 i 75/2020), a budući da se radi o specifičnom predmetu nabave (usluga digitalnog tiskanja) naručitelj za stavke čije se količine u ovom trenutku ne mogu predvidjeti određuje objedinjeni iznos.

Objedinjeni iznos se odnosi na moguća ukupna plaćanja bez poreza na dodanu vrijednost tijekom izvršenja ugovora koja ne smiju prelaziti 10% procijenjene vrijednosti nabave (iznos od 10.000,00 HRK), što naručitelj naznačuje u ovom Pozivu na dostavu ponuda.

Sukladno navedenom Naručitelj je izradio troškovnik samo za stavke za koje je odredio predviđene količine, te se cijena ponude izračunava i uspoređuje na temelju tih stavki.

OBRAZLOŽENJE: Obzirom na prirodu i nepredvidivost svih potrebnih usluga (artikala u okviru predmeta nabave USLUGE DIGITALNOG TISKANJA) Naručitelj nije u mogućnosti predvidjeti točnu specifikaciju svih potrebnih artikala te je stoga procijenio ukupan iznos u visini 10% procijenjene vrijednosti (u HRK) – objedinjeni iznos potreban za stavke troškovnika (USLUGA DIGITALNOG TISKANJA) koje nije specificirao u Troškovniku. Obračun za stavke koje nisu navedene u troškovniku (koje se financiraju iz objedinjenog iznosa) će se vršiti prema stvarno naručenim stavkama koje se nabavljaju, a prema Cjeniku robe koje u svom asortimanu ima odabrani ponuditelj – IZVRŠITELJ. Ukoliko navedene stavke IZVRŠITELJ nema u svom Cjeniku, cijene artikala koje nudi Izvršitelj moraju biti tržišne cijene. Naručitelj zadržava pravo, nakon što za navedene stavke (artikle) koji nisu u Troškovniku dobije ponudu od strane Izvršitelja izvršiti provjeru cijena (traženjem ponude za istovrsne artikle kod drugih ponuditelja), te ukoliko utvrdi da cijene ponuđene od strane Izvršitelja odstupaju od tržišnih cijena, ima pravo zatražiti smanjenje cijene od strane Izvršitelja ili, ukoliko Izvršitelj ne pristane na smanjenje cijene, ima pravo nabaviti predmetne artikle kod drugog ponuditelja.

# 3.DOKAZI SPOSOBNOSTI:

1. Isprava o upisu u poslovni, sudski (trgovački), strukovni, obrtni ili drugi odgovarajući registar ili odgovarajuću potvrdu - ne starija od 3 mjeseca od dana objave Poziva na dostavu ponuda na webu – internetskoj stranici Naručitelja. Ovim dokazom ponuditelj dokazuje da je upisan u odgovarajući registar te da ima poslovnu sposobnost. U slučaju zajednice ponuditelja svi članovi zajednice ponuditelja obvezni su pojedinačno dokazati postojanje navedene sposobnosti.
2. Izjava o nekažnjavanju popunjena i ovjerena od strane osobe ovlaštene za zastupanje ponuditelja koja ne mora imati ovjereni potpis kod javnog bilježnika. Sukladno navedenom Izjava o nekažnjavanju mora imati samo potpis ovlaštene osobe za zastupanje ponuditelja i pečat ponuditelja. Obrazac Izjave o nekažnjavanju je sastavni dio ovog Poziva na dostavu ponuda.
3. Potvrda Porezne uprave o stanju duga ili istovrijedne isprave nadležnih tijela zemlje sjedišta gospodarskog subjekta - ne starija od 30 dana od dana objave na webu – internetskoj stranici Naručitelja. Naručitelj će isključiti ponuditelja iz postupka nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza. U slučaju zajednice ponuditelja svi članovi zajednice ponuditelja obvezni su pojedinačno dokazati postojanje navedene sposobnosti.

Sve dokaze sposobnosti koji se prilažu uz ponudu ponuditelji mogu dostaviti u neovjerenoj preslici.

Nakon otvaranja ponuda naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su bili traženi, a koje izdaju nadležna tijela.

Ukoliko ponuditelj namjerava dio predmeta nabave dati u izvršavanje jednom ili više podizvoditelja, tada u ponudi mora navesti podatke o dijelu predmeta nabave koji namjerava dati u izvršavanje podizvoditelju te podatke o svim predloženim podizvoditeljima (ime, tvrtka, skraćena tvrtka, sjedište i OIB).

Ponuditelj je dužan priložiti izjavu podizvoditelja da prihvaća staviti vlastite resurse na raspolaganje ponuditelju u svrhu izvršavanja predmeta nabave. Iz izjave treba bit razvidan predmet nabave (naziv predmeta nabave) na koji se izjava odnosi.

# 4. SASTAVNI DIJELOVI PONUDE

1. **Ponudbeni list** (ispunjen, ovjeren i potpisan od strane ovlaštene osobe ponuditelja);
2. **Troškovnik** (ispunjen, ovjeren i potpisan od strane ovlaštene osobe ponuditelja);
3. **Dokazi** (traženi dokumenti iz točke 3. ovog Poziva na dostavu ponuda);

U Troškovniku su navedene stavke – artikli koje je naručitelj mogao predvidjeti, odnosno odrediti njihove predviđene količine tijekom trajanja Ugovora (12 mjeseci). Za one stavke – artikle za koje nije mogao predvidjeti količine, Naručitelj je u Troškovniku odredio Objedinjeni iznos od 10% procijenjene vrijednosti nabave (10.000,00 HRK). Pristigle ponude će se uspoređivati samo na temelju iznosa ponude s PDV-om definiranih u Troškovniku. Ugovor o jednostavnoj nabavi će se sklopiti na iznos odabrane ponude za stavke navedene u Troškovniku uvećan za objedinjeni iznos od 10.000,00 HRK.

# 5. NAČIN IZRADE, ROK I NAČIN DOSTAVE PONUDE

Ponuda mora biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te utisnuti pečat ponuditelja .Stranice ponude se označavaju na način da se navede ukupan broj stranica kroz redni broj stranice (npr. 24/1) ili obrnuto, redni broj stranice kroz ukupan broj stranica (npr.1/24).

Ispravci u ponudi u papirnatom obliku moraju biti izrađeni na način da su vidljivi ili dokazivi (npr. brisanje ili uklanjanje slova ili otiska). Ispravci moraju uz navod datuma biti potvrđeni pravovaljanim potpisom i pečatom ovlaštene osobe gospodarskog subjekta.

**Rok za dostavu ponude je 15.122021. godine do 11:00 sati, bez obzira na način dostave.**

Ponuda se dostavlja u zatvorenoj omotnici, preporučenom poštom ili osobno na adresu: Hrvatsko narodno kazalište u Zagrebu, Trg Republike Hrvatske 15.

Na omotnici Ponuditelj je obvezan navesti:

* podatke o Naručitelju,
* podatke o predmetu nabave,
* evidencijski broj nabave,
* naznaka „ne otvaraj“

Na stražnjoj strani omotnice Ponuditelj je obvezan navesti:

* Podatke o ponuditelju, a u slučaju Zajednice ponuditelja, podatke o svakom članu Zajednice ponuditelja.

# 6. OSTALO

**Obavijest u vezi predmeta nabave: Ana Klarica Čirjak**, telefon : 01/ 4888-406, e-mail: ana.k.cirjak@hnk.hr.

**Obavijest o rezultatima provedenog postupka:** obavijest o rezultatima provedenog postupka /dostavit će se na mail adresu ili poštom na adresu ponuditelja, kojima je upućen poziv na dostavu ponuda ili koji su dostaviti svoje ponude temeljem objave na internetskoj stranici naručitelja. Obavijest će se objaviti i na internetskoj stranici Naručitelja.

S poštovanjem,

Intendantica HNK

Mr.sc. Dubravka Vrgoč

**PONUDBENI TROŠKOVNIK ZA USLUGE DIGITALNOG TISKANJA:**

|  |  |  |  |  |  |
| --- | --- | --- | --- | --- | --- |
| **Rd. Br.** | **Opis** | **Naklada /Jedinica mjere** | **Količina** | **Jed. cijena po predstavi u**  **kn bez PDV-a** | **Ukupna cijena u**  **kn bez PDV-a** |
| **1.** | **Digitalni ispis Plakati B1**  Format B1 (70x100)cm  Tisak: kolor ispis  Materijal: backlite folija  Dorada: rezanje na format  Rok izrade:12 sati od predaje dokumenata pripremljenog za tisak | Naklada godišnja  13x7 komada | 91 |  |  |
| **2.** | **Digitalni ispis Plakati CL**  Format118,5x175cm  Tisak: kolor ispis  Materijal: CL papir  Dorada: rezanje na format  Rok izrade:12 sati od predaje dokumenata pripremljenog za tisak | Naklada godišnja  7x20 komada | 140 |  |  |
| **3.** | **Digitalni ispis Plakati B3 (tramvajska stajališta)**  Format 34,5x49,5cm  Tisak: kolor ispis  Materijal: mat premazani papir za ispis plakata  Dorada: rezanje na format  Rok izrade:12 sati od predaje dokumenata pripremljenog za tisak | Naklada godišnja  1x200 kom | 200 |  |  |
| **4.** | **Digitalni ispis Plakati JUMBO**  Format 400x300  Tisak: kolor ispis  Materijal: bluback papir  Dorada: rezanje na format  Rok izrade:12 sati od predaje dokumenta pripremljenog za tisak | Naklada godišnja  15x5 kom | 75 |  |  |
| **5.** | **Digitalni tisak Zastave 5,20 x 1,2**  Tisak :kolor ispis  Materijal: balon platno  Dorada: konfekcioniranje  Rok izrade:12 sati od predaje dokumenta pripremljenog za tisak | Naklada godišnja  5x1 kom | 5 |  |  |
| **6.** | **Digitalni tisak Transparenta 9,96x0,88**  Tisak: kolor ispis obostrano  Materijal: pvc platno  Dorada: konfekcioniranje, alkice  Rok izrade:12 sati od predaje dokumenta pripremljenog za tisak | Naklada godišnja  2x1 komad | 2 |  |  |
| **7.** | Digitalni ispis Plakati B1  Format B1 (70x100)cm  Tisak: kolor ispis  Materijal: papir 150gr  Dorada: rezanje na format  Rok izrade:12 sati od predaje dokumenata pripremljenog za tisak | Naklada godišnja 12x100 komada | 1.200 |  |  |
| **8.** | **Digitalni tisak Transparenta 3,56x3,2**  Tisak: kolor ispis jednostrano  Materijal: mesh platno  Dorada: konfekcioniranje, džepovi, alkice  Rok izrade:12 sati od predaje dokumenta pripremljenog za tisak | Naklada godišnja 15x1 komada | 15 |  |  |
| **9.** | Kuverte bijele s poštarinom format 23x11 cm | komad | 2.000 |  |  |
| **10.** | Flyer A5  4/4  150g Magno satin | Naklada godišnja  12x500 komad | 6.000 |  |  |
| **11.** | Kuverte bijele bez poštarine  format 23x11 cm | komad | 1.000 |  |  |
| **12.** | Kuverte bijele srednje bez poštarine  format 25x17,5 cm | komad | 150 |  |  |
| **13.** | Kuverte bijele velike bez poštarine  format 37x23 cm | komad | 1.000 |  |  |
| **14.** | **Digitalni ispis Plakati B2**  Format B2 (50x70,7)cm  Tisak:kolor ispis  Materijal: mat premazani papir za ispis plakata  Dorada: rezanje na format  Rok izrade:12 sati od predaje dokumenata pripremljenog za tisak | Naklada godišnja 2x200 komad | 400 |  |  |
| **15.** | Koverte HNK  (american - ”sa logom CB i poštarinom”)  Kuverta: ABT strip 90gr 110 X 230 mm  Tisak: 4/0 | Naklada godišnja: 5000x3  komad | 15.000 |  |  |
| **16.** | Kuverte HNK C5 – s tiskom („logo+adresa+pp“)  Koverta: ABT strip 90gr  Format: 162x229mm  Tisak:4/0 | Naklada godišnja:  3X500  komad | 1.500 |  |  |
| **17.** | Kuverte HNK - C4 – s tiskom („logo“, „logo+adresa+PP“)  Kuverta: ABT strip 90gr  Format: 229x324mm  Tisak:4/0 | Naklada godišnja:  4X500  komad | 2.000 |  |  |
| **18.** | Letak mjesečni program  Format: Otvoreni format 800\*220 mm Papir: Perigraphica Rough Natural 100g/m, 4/4. 16 str | Naklada godišnja:  1X8000  komad | 8.000 |  |  |
| **UKUPNO BEZ PDV-a:** | | | |  | |
| **UKUPNO PDV:** | | | |  | |
| **SVEUKUPNO S PDV-om:** | | | |  | |

**Cijena za predmet nabave, bez PDV-a**

**Objedinjeni iznos koji se dodaje na iznos Ugovora o jednostavnoj nabavi sukladno ovom Pozivu na dostavu ponuda je 10.000,00 HRK.**

**Usluge koje su predmet nabave, Izvršitelj se obvezuje realizirati sukladno pozitivnim zakonskim propisima u Republici Hrvatskoj i standardima, odnosno pravilima struke.**

**Na odgovornost ugovornih strana za izvršenje usluga koje su predmet ovog postupka nabave se na odgovarajući način primjenjuju odredbe važećeg Zakona o obveznim odnosima.**

**Dostavom svoje ponude, Ponuditelj prihvaća i sve odredbe ovog Poziva na dostavu ponuda.**

**PONUDBENI LIST ZA PREDMET NABAVE – USLUGE DIGITALNOG TISKANJA**

**OBRAZAC PONUDE**

**Naručitelj**: Hrvatsko narodno kazalište u Zagrebu

Trg Republike Hrvatske 15

|  |  |  |
| --- | --- | --- |
| **Ponuditelj:** | Naziv |  |
|  | Sjedište |  |
| Adresa |  |
| OIB |  |
| Broj računa |  |
| U sustavu Poreza na dodanu vrijednost | DA NE (zaokružiti odgovor) |
| Adresa za dostavu pošte |  |
| E-mail |  |
| Kontakt osoba ponuditelja |  |
| Broj telefona |  |
| Broj telefaksa |  |

|  |  |  |
| --- | --- | --- |
| **Podizvođač**: | Naziv |  |
|  | Sjedište |  |
| OIB |  |
| Broj računa |  |
| **USLUGE DIGITALNOG TISKANJA** | Predmet |  |
| Količina |  |
|  | Vrijednost |  |
| Mjesto |  |
| Rok |  |

Ukoliko ponuditelj nema podizvođača gornju tablicu ne ispunjava već je dužan istu precrtati kosom linijom i napisati slijedeći tekst „Uslugu ćemo izvršiti samostalno“

|  |  |  |  |
| --- | --- | --- | --- |
| **Predmet nabave:**  **USLUGE DIGITALNOG TISKANJA** |  | Iznos brojevima | Iznos slovima |
| Cijena ponude bez PDV-a |  |  |
| PDV |  |  |
| Ukupna cijena ponude  s PDV-om |  |  |

Suglasni smo da ova Ponuda ostane pravovaljana 60 dana od dana otvaranja ponuda, pa istu možete prihvatiti do isteka roka.

Ponudi prilažemo dokumentaciju sukladno Uputama ponuditeljima za izradu ponude.

Cijena odabrane ponude će se za sklapanje ugovora uvećati za Objedinjeni iznos od 10.000,00 HRK, koji će se realizirati sukladno Pozivu na dostavu ponuda.

**NAPOMENA:** Ukoliko ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost , u ponudbenom listu , na mjesto predviđeno za upis cijene ponude s porezom na dodanu vrijednost , upisuje se isti iznos kao što je upisan na mjestu

**Zagreb, 09.12.2021.**

## IZJAVA O NEKAŽNJAVANJU

Temeljem članka 251 stavka 1. točka 1. i članka 265. stavka 2. Zakona o javnoj nabavi (Narodne novine, br. 120/2016), kao ovlaštena osoba za zastupanje gospodarskog subjekta dajem sljedeću:

**I Z J A V U O N E K A ŽN J A V A N J U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime) (adresa stanovanja)*

broj identifikacijskog dokumenta \_\_\_\_\_\_\_\_\_\_\_\_\_\_\_\_\_\_ izdanog od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kao osoba iz članka 251. stavka 1. točke 1. Zakona o javnoj nabavi **za sebe, za članove uprave, upravljačkog ili nadzornog tijela ili za osobe koje imaju ovlasti zastupanja, donošenja odluka ili nadzora toga gospodarskog subjekta i za gospodarski subjekt**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

Izjavljujem da ja osobno, niti članovi upravnog, upravljačkog ili nadzornog tijela ili osobe koje imaju ovlasti zastupanja, donošenja odluka ili nadzora toga gospodarskog subjekt niti gore navedeni gospodarski subjekt nismo pravomoćnom presudom osuđeni za:

1. **sudjelovanje u zločinačkoj organizaciji, na temelju:**

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona i
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

1. **korupciju, na temelju:**

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona i
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

1. **prijevaru, na temelju:**

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona i
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **terorizam ili kaznena djela povezana s terorističkim aktivnostima, na temelju:**

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **pranje novca ili financiranje terorizma, na temelju:**

* članka 98. (financiranje terorizma) i članka 265. (pranje novca) Kaznenog zakona i
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **dječji rad ili druge oblike trgovanja ljudima, na temelju:**

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**NAPOMENA:** Gospodarski subjekt i davatelj ove Izjave o nekažnjavanju, ovom Izjavom, dokazuju da podaci koji su sadržani u dokumentu odgovaraju činjeničnom stanju u trenutku dostave naručitelju.

Datum davanja izjave o nekažnjavanju:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2021. godine.

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime osobe iz članka 251. stavak 1. točka 1.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe iz članka 251. stavak 1.točka 1.)

**UPUTA:** Ovaj obrazac potpisuje osoba ovlaštena za zastupanje gospodarskog subjekta. Ovaj obrazac Izjave o nekažnjavanju **ne mora imati ovjereni potpis davatelja Izjave kod javnog bilježnika.**